Diari Oficial de la Generalitat Valenciana


Sumari del DOGV 3395, del 17-12-1998 (1998/10315)

Notificació de resolució de recurs de reposició.
------------------------------------------------

### Dades del document

Número de DOGV
:   3395

Data del DOGV
:   17-12-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/10546


Organisme emissor
:   Conselleria de Cultura, Educació i Ciència

Tipus de document
:   Anunci

Notificació de resolució de recurs de reposició. [1998/L10108]
  
De conformitat amb allò que s'ha establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, es procedix a la notificació de la resolució del recurs de reposició amb número de referència interna IP/138/98, a la senyora Mª del Carmen Pérez Ruiz.
  
«Vist l'escrit que, amb data 23 de març de 1998 i registre d'entrada en la Conselleria de Cultura, Educació i Ciència de la mateixa data, presenta la senyora Mª del Carmen Pérez Ruiz, i mitjançant el qual es formula recurs de reposició contra la resolució del director territorial de Cultura i Educació de València de 19 de febrer de 1998, sobre desestimació de la sol·licitud de devolució d'ingressos corresponents a la matrícula en l'Escola Superior d'Art Dramàtic de València, i vistos els següents
  
Fets
  
1. En data 7 de març de 1996, la senyora Mª del Carmen Pérez Ruiz, juntament amb altres reclamants, alumnes tots ells de l'Escola Superior d'Art Dramàtic de València, presenta un escrit en què entre altres qüestions demana la devolució de taxes acadèmiques corresponents al pagament de la matrícula en el curs acadèmic 1995-96, en l'Escola Superior d'Art Dramàtic de València, així com les despeses d'estada i manutenció d'aqueix curs acadèmic en els casos que siga procedent.
  
2. Amb data 29 de gener de 1998, la senyora Mª del Carmen Pérez Ruiz, mitjançant escrit conjunt amb els firmants de la sol·licitud esmentada en el punt anterior, sol·licita certificació d'acte presumpte basant-se en l'article 44.4 de la Llei de Règim Jurídic de les Administracions Públiques i del Procediment Administratiu Comú de 26 de novembre de 1992.
  
3. Mitjançant resolució de 19 de febrer de 1998, aquesta Direcció Territorial desestima la reclamació de devolució de l'import de la matrícula en l'Escola Superior d'Art Dramàtic de València presentada per la senyora Mª del Carmen Pérez Ruiz.
  
4. No d'acord amb aquest acte, la senyora Mª del Carmen Pérez Ruiz, amb escrit de data 20 de març de 1998, formula recurs al·legant l'excepcionalitat de la situació en què es trobava la promoció de 3r curs en el curs acadèmic 1995-96, excepcionalitat que comporta la renúncia voluntària de matrícula presentada al seu dia per la sol·licitant, basant-se en l'article 5 de la Resolució de 10 de maig de 1994 de les direccions generals d'Ordenació Acadèmica i Innovació Educativa i de Centres Docents. Al·lega igualment que aquesta excepcionalitat fou reconeguda pel consell escolar del centre.
  
Sol·licita mitjançant el recurs la devolució de les taxes acadèmiques amb indemnització per danys i perjudicis.
  
5. Amb data 23 de març de 1998, la senyora Mª del Carmen Pérez Ruiz presenta un escrit dirigit a la directora general de Centres Docents amb el mateix contingut que el recurs esmentat en el punt anterior, i indica que aquest escrit anul·la el presentat amb data 20 de març dirigit a la Secretaria General de la Conselleria de Cultura, Educació i Ciència.
  
6. Entre la documentació que forma part de l'expedient hi ha l'escrit de data 6 de febrer de 1996, pel qual la senyora Mª del Carmen Pérez Ruiz sol·licita a la direcció del centre la concessió de la renúncia a la matrícula del tercer curs, adduint circumstàncies personals que li impedeixen prosseguir el curs acadèmic.
  
7. Amb escrit de data 2 d'abril de 1998, se sol·licita al director de l'Escola Superior d'Art Dramàtic de València informació sobre el consell escolar esmentat en el recurs presentat per la sol·licitant.
  
8. Amb data 7 d'abril de 1998, la Secretaria del consell escolar de l'Escola Superior d'Art Dramàtic de València, amb el vistiplau del president, emet un informe que diu textualment:
  
«1r. La situació plantejada pel grup d'alumnes de tercer fou tractada en un consell escolar extraordinari, ja que així es denominen tots aquells consells que se celebren fora dels tres (un per trimestre) reglamentats. Per tant, no hi ha cap caràcter excepcional en l'esmentat consell.
  
2n. En cap moment es va tractar d'una situació excepcional, com refereixen en el seu escrit els exalumnes, es va tractar d'un acte d'indisciplina que en aqueix consell escolar es tractava de corregir amb els mecanismes que la reglamentació determina, i com a mesura per a sostraure's a l'abast de la seua acció van optar per l'escrit de renúncia ordinària.
  
3r. Difícilment es va poder tractar en el consell escolar del dia 5 de febrer de 1996 el caràcter de l'esmentada renúncia dels exalumnes, ja que ells van exercitar el seu dret amb data 6 de febrer de 1996, sense que durant les més de quatre hores que va durar l'esmentada sessió apareguera en cap moment el tema de la renúncia a la matrícula.
  
4t. Per tant, en l'esmentada acta de la sessió no consta ni figura cap pronunciament sobre el caràcter excepcional de la mesura presa lliurement per aqueix grup d'exalumnes, alguns dels quals ja estan de nou cursant estudis al centre.-
  
Fonaments de dret
  
Primer. D'acord amb l'article 5 del Decret 151/1994, de 29 de juliol, pel qual es regularitza la devolució d'ingressos indeguts per tributs propis i altres ingressos de dret públic de la Generalitat Valenciana, correspon a l'òrgan gestor de l'ingrés acordar sobre la procedència de la devolució.
  
Segon. L'article 5 del Decret 73/1991, de 13 de maig, del Consell de la Generalitat Valenciana, estableix que serà procedent la devolució dels preus públics que siguen exigibles per la prestació del servei, quan el servei no es preste, sempre que això no siga imputable a l'obligat al pagament.
  
Tercer. El Decret 101/1995, de 16 de maig, del Govern Valencià, pel qual s'estableixen les quanties dels preus públics a percebre per la Conselleria de Cultura, Educació i Ciència per la prestació dels serveis d'ensenyament de música, dansa, art dramàtic i idiomes, vigent en la matrícula per al curs 1995-96, fixa en l'annex IV les quanties per als ensenyaments d'art dramàtic.
  
Quart. La Resolució de 10 de maig de 1994 de les direccions generals d'Ordenació i Innovació Educativa i de Centres Docents, per la qual es regula l'organització i el funcionament de l'Escola Superior d'Art Dramàtic de València, dependent de la Conselleria de Cultura, Educació i Ciència de la Generalitat Valenciana, en el punt 5 diu textualment: «Qualsevol alumne podrà sol·licitar del director del centre la renúncia de matrícula durant el curs, abans de la convocatòria d'exàmens ordinaris. La concessió de la renúncia de matrícula implicarà la pèrdua de la condició d'alumne oficial del centre en totes les assignatures en què estiga matriculat, així com de la taxes abonades, llevat dels casos excepcionals considerats pel consell escolar entre els quals no es podrà considerar en cap cas la manca de rendiment acadèmic de l'alumne».
  
Cinqué. Del que s'ha exposat es dedueix que la interessada va renunciar voluntàriament a la plaça que se li havia atorgat en el moment de la matrícula en el centre, que la renúncia era per motius personals i que no hi havia cap constància en l'acta del consell escolar de la seua condició excepcional, condició a què es fa referència en la resolució de 10 de maig de les direccions generals d'Ordenació i Innovació Educativa i de Centres Docents.
  
Per tot això, resolc:
  
Desestimar el recurs de reposició presentat per la senyora Mª del Carmen Pérez Ruiz contra la resolució de 19 de febrer de 1998, del director territorial de Cultura i Educació de València, respecte a la devolució d'ingressos per matrícula en l'Escola Superior d'Art Dramàtic de València.
  
Contra la present resolució que no esgota la via administrativa, es podrà interposar recurs d'alçada davant el conseller d'Economia, Hisenda i Administració Pública en el termini de quinze dies, comptats des de l'endemà de la notificació, d'acord amb l'article 16 del Decret 34/1983, de 21 de març.
  
València, 14 de juliol de 1998. El director territorial de Cultura i Educació de València, Pablo Antonio Crespo López».
  
Valencia, 20 de noviembre de 1998.- La Jefa del Area Economica y de Presupuestos: Miriam Amoros Barber.